《冬日赠宠仲》
宋代·陈藻

爱君方始卜邻居，君又移家二里余。
日里苦无时刻到，人情便觉往来疎。
风霜今岁携杯几，淮淛明年解缆初。
史嫂恩多因怨我，语言虽恶敢嗔渠。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。